আলভিন কালীচরণ

আলভিন আইজ্যাক কালীচরণ (; জন্ম: ২১ মার্চ, ১৯৪৯) ব্রিটিশ গায়ানার (বর্তমানে - গায়ানা) জর্জটাউনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।
ইন্দো-গায়ানীয় বংশোদ্ভূত ও ‘কালী’ ডাকনামে পরিচিত আলভিন কালীচরণ ১৯৭২ থেকে ১৯৮১ সময়কালে [[ওয়েস্ট ইন্ডিজ ক্রিকেট দল|ওয়েস্ট ইন্ডিজ ক্রিকেট দলের]] বিখ্যাত [[ব্যাটিং (ক্রিকেট)|ব্যাটসম্যান]] হিসেবে পরিচিত ছিলেন। পাশাপাশি দলের [[অধিনায়ক (ক্রিকেট)|অধিনায়কেরও]] দায়িত্ব পালন করেছেন তিনি। দৃষ্টিনন্দন ব্যাটিং ক্রীড়াশৈলী ও মার্জিত রুচির পরিচয় বহন করেছেন খেলার মাঠে। খেলায় তিনি মূলতঃ বামহাতি ব্যাটসম্যান হলেও প্রয়োজনমাফিক ডানহাতে অফ-স্পিন বোলিং করতেন।
[[১৯৭৫ ক্রিকেট বিশ্বকাপ|১৯৭৫]] সালে প্রবর্তিত ক্রিকেট বিশ্বকাপে শিরোপা জয়ী ওয়েস্ট ইন্ডিজ ক্রিকেট দলের অন্যতম সদস্য ছিলেন কালীচরণ। এছাড়াও [[১৯৭৯ ক্রিকেট বিশ্বকাপ|১৯৭৯]] সালেও বিশ্বকাপ জয় করে ওয়েস্ট ইন্ডিজ দল। ১৯৭৮-৭৯ মৌসুমে ভারত সফরে তিনি তার সর্বোচ্চ ১৮৭ রান সংগ্রহ করেন ভারতের বিপক্ষে।
[[কাউন্টি চ্যাম্পিয়নশীপ|ইংরেজ কাউন্টি ক্রিকেটে]] [[ওয়ারউইকশায়ার কাউন্টি ক্রিকেট ক্লাব|ওয়ারউইকশায়ার দলেই]] তিনি সর্বাধিক সফলতা প্রদর্শন করেছেন। ১৯৮৪ সালে [[ECB Trophy|ন্যাটওয়েস্ট ট্রফির]] [[সীমিত ওভারের ক্রিকেট|একদিনের ক্রিকেট]] প্রতিযোগিতায় [[Minor counties of English cricket|মাইনর কাউন্টি দল]] [[Oxfordshire County Cricket Club|অক্সফোর্ডশায়ারের]] বিপক্ষে ২০৬ রানসহ ৩২ রানে ৬ [[উইকেট]] লাভ করেছিলেন। ১৯৭৩ সালে তিনি [[উইজডেন ক্রিকেটার্স অ্যালমেনাক|উইজডেন]] কর্তৃক [[উইজডেন বর্ষসেরা ক্রিকেটার|বর্ষসেরা ক্রিকেটারের]] মর্যাদায় অভিষিক্ত হন।
অন্যতম স্মরণীয় [[ইনিংস]] হিসেবে রয়েছে ইংল্যান্ডের বিপক্ষে ১৫৮ রান সংগ্রহ করা। প্রথম দিনের শেষ বলে [[টনি গ্রেগ]] কর্তৃক [[রান আউট]] হবার পর বিতর্কে জড়িয়ে পড়েন। [[বিশ্ব সিরিজ ক্রিকেট|বিশ্ব সিরিজ ক্রিকেটে]] অংশ নিতে চাইলেও ব্যর্থ হন তিনি। ১৯৭৭-৭৮ মৌসুমে [[ক্যারি প্যাকার]] সংক্রান্ত বিষয়ে ক্লাইভ লয়েড অধিনায়ত্ব থেকে পদত্যাগ করলে তাকে ওয়েস্ট ইন্ডিজের অধিনায়কের দায়িত্ব দেয়া হয়। পরবর্তীকালে দক্ষিণ আফ্রিকায় অনুষ্ঠিত [[rebel tour|বিদ্রোহী দলের]] অনানুষ্ঠানিক সফরে দলকে নেতৃত্ব দিয়েছিলেন।
তার ভাই ডেরেক কালীচরণ গায়ানা দল ও মার্কিন যুক্তরাষ্ট্রে [[প্রথম-শ্রেণীর ক্রিকেট]] খেলেছেন। বর্তমানে তিনি [[Lashings World XI|ল্যাশিংস বিশ্ব একাদশ]] দলের ম্যানেজারের দায়িত্বে রয়েছেন। মার্কিন যুক্তরাষ্ট্রে অবস্থান করছেন তিনি ও কোচিংয়ে জড়িত থেকে সেখানকার যুবকদেরকে ক্রিকেটে তালিম দিচ্ছেন। এছাড়াও, ইন্টারনেটভিত্তিক নেটওয়ার্ক ইউআইটিভি কানেক্টের ব্র্যান্ড অ্যাম্বাসেডর মনোনীত হয়েছেন তিনি।
[[বিষয়শ্রেণী:১৯৪৯-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:১৯৭৫ ক্রিকেট বিশ্বকাপের ক্রিকেটার]]
[[বিষয়শ্রেণী:১৯৭৯ ক্রিকেট বিশ্বকাপের ক্রিকেটার]]
[[বিষয়শ্রেণী:ওয়েস্ট ইন্ডিয়ান ক্রিকেটার]]
[[বিষয়শ্রেণী:ওয়েস্ট ইন্ডিজের টেস্ট ক্রিকেটার]]
[[বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার]]
[[বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক]]
[[বিষয়শ্রেণী:ওয়ারউইকশায়ারের ক্রিকেটার]]
[[বিষয়শ্রেণী:উইজডেন বর্ষসেরা ক্রিকেটার]]
[[বিষয়শ্রেণী:কুইন্সল্যান্ডের ক্রিকেটার]]
[[বিষয়শ্রেণী:গটেংয়ের ক্রিকেটার]]
[[বিষয়শ্রেণী:গায়ানি ক্রিকেটার]]
[[বিষয়শ্রেণী:গায়ানার ক্রিকেটার]]
[[বিষয়শ্রেণী:গায়ানার ক্রিকেট কোচ]]
[[বিষয়শ্রেণী:গায়ানীয় হিন্দু]]
[[বিষয়শ্রেণী:ইন্দো-গায়ানীয় ব্যক্তি]]
[[বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার]]
[[বিষয়শ্রেণী:ফ্রি স্টেটের ক্রিকেটার]]
[[বিষয়শ্রেণী:বারবাইসের ক্রিকেটার]]
[[বিষয়শ্রেণী:ভারতীয় বংশোদ্ভূত ক্রীড়াবিদ]]
[[বিষয়শ্রেণী:শ্রপশায়ারের ক্রিকেটার]]
[[বিষয়শ্রেণী:হিয়ারফোর্ডশায়ারের ক্রিকেটার]]
[[বিষয়শ্রেণী:জর্জটাউনের (গায়ানা) ক্রীড়াবিদ]]